ai4bharat/Pralekha huggingface dataset:
وزارت خزانہ
انکم ٹیکس کے محکمے نے پونے کے علاقے میں تلاشی کی کارروائی انجام دی
نئی دہلی،15؍ دسمبر ، انکم ٹیکس کے محکمے نے 10 دسمبر 2020 کو پونے کے پنویل علاقے میں سرکردہ بلڈروں اور انٹری آپریٹروں کے معاملے میں تلاشی اور سروے کی کارروائی انجام دی۔تلاشی اور سروے کی کارروائی پنویل اور واشی میں 29 مقامات پر انجام دی گئی۔
گروپ پر کارروائی کے دوران کچھ جعلی کمپنیوں کو غیر حقیقی غیر محفوظ قرضوں کی رہائش گاہوں کی شکل میں گروپ کے ریئل اسٹیٹ پروجیکٹوں کے فلیٹوں اور زمین کی فروخت سے حاصل ہونے والے فنڈز کے ذریعے حاصل کی گئی غیر مجاز آمدنی کو چھپانے کا انکشاف ہوا۔سروے اور تلاشی کے دوران گروپ کے اکاؤنٹس کی کتابوں سے 58 کروڑ روپئے سود سمیت غیر محفوظ قرضوں کے ہاؤسنگ انٹریوں کی معلومات حاصل ہوئی ہیں۔اس میں زمین کی خریداری کے لیے 5 کروڑ روپئے کے غیر حساب کتاب والے اخراجات کے ساتھ ساتھ 10 کروڑ روپئے کے غیر مصدقہ ذیلی کنٹرویکٹ کے اخراجات کی تفصیل بھی پائی گئی ہیں۔
اس کے علاوہ جس گروپ کا سروے کیا گیا اس کے پاس سے 59 کروڑ روپئے کی سود کے ذریعے کمائی گئی آمدنی کا پتا چلاہے جس کا کوئی حساب کتاب نہیں تھا۔ یہ آمدنی گروپ کی طرف سے زمین کے تعلق سے دی گئی خفیہ پیشگی رقم پر سود کے طور پر کمائی گئی ہے۔ اس رقم کو ضبط کرلیا گیا۔
اس کے علاوہ انٹری آپریٹروں کے خلاف کی گئی کارروائی سے زمین کی خراداری کے سلسلے میں 5 کروڑ روپئے کی نقد سرمایہ کاری اور مختلف فیضیافتگان کو فراہم کیے گئے تقریباً 11 کروڑ روپئے کا بھی پتا چلاہے۔انٹری آپریٹروں کے بارے میں حاصل کی گئی معلومات کا ابھی تک تجزیہ کیا جارہا ہے۔
اس کے علاوہ انکم ٹیکس کے محکمے کی طرف سے تلاشی کی کارروائی کے دوران تقریباً 13.93 کروڑ روپئے بھی پائے گئے ہیں جن کے بارےمیں کوئی وضاحت نہیں کی گئی / یا ان کا کوئی حساب کتاب نہیں تھا۔ اس طرح سے بے حساب کتاب والی گروپ کی کل آمدنی کا اب تک جو پتا چلا ہے وہ 163 کروڑ روپئے ہے۔اس میں تلاشی اور سروے کے دوران قبضے میں لی گئی نقد رقم بھی شامل ہے۔ مزید برآں ایسے لین دین کے بھی ثبوت ملے ہیں جن کا کتابوں میں کوئی اندراج نہیں تھا۔ اور یہ رقم فلیٹوں اور زمین کی فروخت سے حاصل کی گئی تھی۔ ثبوتوں پر قبضہ کرلیا گیا ہے۔
اس سلسلے میں مزید کارروائی جاری ہے۔
وزیراعظم کا دفتر
وزیر اعظم نے خواتین کے عالمی دن کے موقع پر خواتین کو سلام پیش کیا
نئی دہلی، 08 مارچ 2020 / وزیر اعظم ، نریندر مودی نے خواتین کے عالمی دن کے موقع پر 'ناری شکتی ' کے جذبے کو سلام کیا ۔
وزیر اعظم نے کہا ‘‘خواتین کے عالمی دن کے موقع پر مبارکباد! ہم اپنی ناری شکتی کے جذبے اور کارناموں کو سلام کرتے ہیں۔ جیسا کہ میں نے کچھ دن پہلے کہا تھا کہ اب میں سوشل میڈیا اکاؤنٹ چھوڑ رہا ہوں۔ آج سارا دن 7 کامیاب خواتین میرے سوشل میڈیا اکاؤنٹس کے ذریعے اپنی زندگی کے سفر کے بارے میں آپ کو بتائیں گی اور شاید وہ آپ سے بات بھی کریں گی۔’’
م ن۔ ا گ ۔ م ت ح ۔
U-1108
(Visitor Counter : 73
نائب صدر جمہوریہ ہند کا سکریٹریٹ
رتھ یاترا کے موقع پر نائب صدر جمہوریہ ہند کی عوام کو مبارکباد
نئی دہلی،03 جولائی۔نائب صدر جمہوریہ ہند جناب ایم وینکیانائیڈو نے، رتھ یاترا کے مبارک موقع پر عوام کو تہنیت پیش کی ہے۔ انہوں نے اپنے پیغام میں کہا ہے کہ بھگوان جگن ناتھ کو بھگوان وشنو کا اوتار مانا جاتا ہے اور اڈیشہ کی رتھ یاترا بھگوان جگن ناتھ کی شان وشوکت اور الوہیت کے جشن میں پورے سماج کی شرکت کا نظارہ کرتی ہے۔ انہوں نے کہا ہے کہ خدا کرے کہ اس رتھ یاترا سے مربوط عظیم اور مقدس خیالات و نظریات ہماری زندگی کو امن اور ہم آہنگی سے مالامال کرے۔
نائب صدر جمہوریہ ہند کے پیغام کا متن درج ذیل ہے:
میں اپنے اہل وطن کو رتھ یاترا کے پُرمسرت موقع پر دلی مبارکباد اور نیک تمنائیں پیش کرتا ہوں۔
بھگوان جگن ناتھ کو بھگوان وشنو کا اوتار مانا جاتا ہے اور پورے ملک میں ان کی پرستش کی جاتی ہے۔ اڈیشہ کی رتھ یاترا بھگوان جگن ناتھ کے سالانہ سفر کا مظہر ہے جس کے تحت پورا معاشرہ بھگوان جگن ناتھ کی شان وشوکت اور الوہیت کے جشن میں شامل ہوتا ہے۔ رتھ یاترا کی شان وشوکت اور اس کا نظارہ یقیناً بے مثال حیثیت رکھتا ہے۔ خدا کرے کہ رتھ یاترا سے مربوط عظیم نظریات ہماری زندگیوں کو امن اور ہم آہنگی سے مالا مال کردے۔
( م ن ۔ ۔ ع ن (
U. No. 2820
(Visitor Counter : 31
وزارت اطلاعات ونشریات
اے آئی بی ڈی نے متفقہ طور پر ہندوستان کی صدارت کی مدت میں مزید ایک سال کی توسیع کی
ایشیا پیسیفک انسٹی ٹیوٹ آف براڈکاسٹنگ ڈیولپمنٹ  کی ہندوستان کی صدارت کو مزید ایک سال کے لیے بڑھا دیا گیا ہے۔ نئی دہلی میں منعقدہ انسٹی ٹیوٹ کی دو روزہ جنرل کانفرنس میں اے آئی بی ڈی کے رکن ممالک نے متفقہ طور پر اس بات کا فیصلہ کیا۔ فی الحال، جناب میانک کمار اگروال، چیف ایگزیکٹیو آفیسر، پرسار بھارتی اور ڈائریکٹر جنرل، دوردرشن اے آئی بی ڈی کے صدر ہیں۔
اس کانفرنس کا افتتاح اطلاعات و نشریات، نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر نے اطلاعات و نشریات، ماہی پروری، حیوانات اور ڈیری کے وزیر مملکت ڈاکٹر ایل مروگن اور وزارت اطلاعات و نشریات کے سکریٹری جناب اپوروا چندرا کی موجودگی میں کیا۔
ایشیا پیسیفک انسٹی ٹیوٹ فار براڈکاسٹنگ ڈیولپمنٹ ، جسے 1977 میں یونیسکو کے زیر اہتمام قائم کیا گیا تھا، ایک منفرد علاقائی بین حکومتی تنظیم ہے جو الیکٹرانک میڈیا کی ترقی کے میدان میں اقوام متحدہ کے اقتصادی اور سماجی کمیشن برائے ایشیا و بحرالکاہل  کے ممالک کی خدمت کرتی ہے۔ اے آئی بی ڈی کو پالیسی اور وسائل کی ترقی کے ذریعے ایشیا-بحرالکاہل کے خطے میں ایک متحرک اور مربوط الیکٹرانک میڈیا ماحول حاصل کرنے کا پابند بنایا گیا ہے۔
اے آئی بی ڈی میں فی الحال 26 ممبر ممالک ہیں جن کی نمائندگی 43 تنظیمیں اور 52 الحاق شدہ ممبران کرتے ہیں۔ 19 سے 20 ستمبر 2022 کو نئی دہلی میں منعقدہ 47ویں اے آئی بی ڈی سالانہ اجتماع / 20ویں اے آئی بی ڈی جنرل کانفرنس اور اس سے وابستہ میٹنگوں میں متعدد مباحثوں، پیشکشوں اور خیالات کے تبادلے کے سیشن کا مشاہدہ کیا گیا جس میں خاص طور پر ”عالمی وبا کے بعد براڈکاسٹنگ کے مضبوط مستقبل کی تعمیر“ کے موضوع پر توجہ مرکوز کی گئی۔ کوآپریٹو سرگرمیوں اور تبادلہ پروگراموں کے لیے ایک پانچ سالہ منصوبہ کو بھی حتمی شکل دی گئی۔
تمام شریک ممالک اور ممبر براڈکاسٹروں نے ایک پائیدار نشریاتی ماحول، جدید ترین ٹیکنالوجی کی معلومات، بہترین مواد کی تخلیق، مختلف کوآپریٹو سرگرمیوں کے لیے مل کر کام کرنے کا عہد کیا۔
وزارت دفاع
وزارتِ دفاع نے ریٹائرڈ ایس ایس سی عہدیداروں کو اپنے فوجی عہدوں کا استعمال کرنے کی اجازت دی
نئی دلّی ، 24 مارچ / وزارتِ دفاع نے فوج سے ریٹائر ہوئے شارٹ سروس کمیشن  افسران کو فوجی عہدوں کا استعمال کرنے کی اجازت دینے کا فیصلہ کیا ہے ۔ ایس ایس سی عہدیدار وں کو اپنی سروس کی ضروری مدت پوری کرنے کے بعد اپنے فوجی عہدوں کا استعمال کرنے کی اجازت نہیں تھی ۔ اس کی وجہ سے ایس ایس سی عہدیداروں میں بے اطمینانی اور ناراضگی پیدا ہو رہی تھی ۔ ایس ایس سی عہدیدار ، انہی یکساں شرائط اور سروس پروفائل کے تحت کام کرتے ہیں ، جن کے ساتھ پرمانینٹ کمیشن کے عہدیدار کرتے ہیں ۔
حکومت کے اس فیصلے نے نہ صرف سابق ایس ایس سی عہدیداروں میں بے اطمینانی اور ناراضگی کو دور کرنے میں مدد ملے گی بلکہ یہ فیصلہ نوجوان امیدواروں کی حوصلہ افزائی کرنے میں بھی کارآمد ہو گا ۔
ایس ایس سی عہدیداروں کے ذریعے فوج سے ریٹائر ہونے کے بعد فوجی عہدوں کا استعمال کرنے کی اجازت دینے کی مانگ 1983 ء سے التوا میں تھی ۔ ایس ایس سی عہدیدار فوج کے امدادی کاڈر کی ریڑھ کی ہڈی ہیں ۔ یہ فوج کے یونٹوں میں نو جوان عہدیداروں کی کمی کو پورا کرنے کے لئے 10 – 14 سال کی مدت کے لئے فوج میں کام کرتے ہیں ۔ ایس ایس سی کو پرکشش بنانے کے لئے مختلف اقدامات کئے گئے ہیں ۔ ان عہدیداروں کے اہم مطالبات میں سے ایک مطالبہ فوج کو استعمال کرنے کی اجازت دینے کے لئے تھا ۔
ماضی میں ایس ایس سی عہدیدار صرف پانچ سال کی مدت کے لئے کام کرتے تھے لیکن یہ اب عہدیدار 10 سال کی مدت کے لئے فوج میں کام کرتے ہیں اور ان کی خدمات میں مزید چار سال کا اضافہ کیا جا سکتا ہے ۔ ایس ایس سی عہدیدار ، فوج کے عہدیداروں کے کاڈر کو مدد فراہم کراتے ہیں اور انہیں خاص طور پر فوج کی اکائیوں میں نو جوان افسران مہیا کرانے کے لئے مقرر کیا گیا ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2996
(Visitor Counter : 129
نیتی آیوگ
نیتی آیوگ پائیدار ترقیاتی مقاصد  انڈیا انڈیکس اور ڈیش بورڈ 20-2019کا آغاز کرے گا
نئی دہلی؍24؍دسمبر؍نیتی آیوگ پائیدار ترقیاتی مقاصد انڈیاانڈیکس کے دوسرے ایڈیشن کا آغاز کرے گا، جو نئی دلی میں نیتی آیوگ میں 30؍دسمبر 2019 کو 2030 کے ایس ڈی جی نشانوں کے نفاذ کی سمت ہندوستان کی ریاستوں اور مرکز کے زیر انتظام علاقوں کی طرف سے کی گئی پیش رفت کو ظاہر کرے گا۔
ایس ڈی جی انڈیا انڈیکس اور ڈیش بورڈ 20-2019اعداد وشماراورپروگرام کے نفاذ کی وزارت، ہندوستان میں اقوام متحدہ اور گلوبل گرین گروتھ انسٹی ٹیوٹ کے اشتراک سے تیار کیاگیا ہے۔ نیتی آیوگ کے نائب چیئرمین ڈاکٹر راجیوکمار اس کا آغاز کریں گے۔ اس موقع پر نیتی آیوگ کے ممبران ڈاکٹر رمیش چند، ڈاکٹر وی کے پول اور ڈاکٹر وی کےسارسوت، سی ای او امیتابھ کانت، یو این ریزیڈینٹ کوآرڈینیٹر ریناٹا لوک-ڈیسالین، اعداد و شمار اور پروگرام کے نفاذ کی وزارت کے سکریٹری انڈین اسٹیٹیشئن کے چیف پروین سریواستو اور نیتی آیوگ کے وزیر سینکت سمدربھی موجودتھے۔
نیتی آیوگ کے پاس قومی اور ذیلی قومی سطح پرملک میں پائیدارترقیاتی مقاصد  کی نگرانی کا اختیار حاصل ہے۔ ایس ڈی جی انڈیا انڈیکس، جس کا پہلا ایڈیشن دسمبر 2018میں لانچ کیا گیا تھا، ایسا پہلا وسیلہ تھا، جو کسی ایک بڑے ملک میں تیار کیاگیاتھاتاکہ ذیلی قومی سطح پر ایس ڈی جیز کی حصولیابی کی سمت پیش رفت کی نگرانی کی جا سکے۔
۔۔۔۔۔۔۔۔۔۔۔
م ن۔ ح ا ۔ ک ا۔
U-5999
(Visitor Counter : 50
خواتین اور بچوں کی ترقیات کی وزارت
ماڈل آنگن واڑی کیندر
نئی دہلی:22؍جولائی2022:
خواتین و اطفال ترقی کی مرکزی وزیر محترمہ اسمرتی زوبن ایرانی نے آج لوک سبھا میں ایک سوال کے تحریری جواب میں یہ معلومات دی کہ حکومت ہند نے مالی سال 22-2021ء سے 26-2025ء کے دوران 2لاکھ آنگن واڑی مراکزکو 40ہزار فی سال کی شرح سے سکشم آنگن واڑی کے طورپر اَپ گریڈ کرنے کی منظوری دی ہے۔پوشن واٹکا؍نیوٹری –گارڈن کے لئے جگہ کے ساتھ سرکاری ملکیت والے آنگن واڑی بھون کو 23-2022ء سے فی سال سکشم آنگن واڑی @40000آنگن واڑی میں اَپ گریڈ کرنے کی تجویز ہے۔سکشم آنگن واڑی میں آر او مشین ، بارش کے پانی کو جمع کرنے کا نظام، ای سی سی ای کے لئے سیکھنے اور کھیلنے کا سازو سامان، آڈیو –ویزوئل ایڈز؍کثیر المقاصد ایل ای ڈی، وائی –فائی کنکٹی وٹی، چہار دیواری وغیرہ ہوں گے۔ اس مقصد کے لئے ریاستوں کو آنگن واڑی مراکز کی شناخت کرنے کے لئے کہا گیا ہے، تاکہ مالی سال 23-2022ء کے دوران ملک بھر کے خواہش مند اضلاع میں انہیں سکشم آنگن واڑی کے طورپر اَپ گریڈ کیا جاسکے۔
سماجی انصاف اور تفویض اختیارات کی وزارت
مر رسیدہ افراد کے عالمی دن کے موقع پر وزارت سماجی انصاف وتفویض اختیارات کل وایو نمن پروگرام کا اہتمام کرے گی
ع
نائب صدر جمہوریہ ایم وینکیا نائیڈو اس موقع پر وایوشریشٹھ سمان ایوارڈ سے نوازیں گے
نئی دہلی۔ 30 ستمبر وزارت سماجی انصاف وتفویض اختیارات عمر رسیدہ افراد کے عالمی دن کے موقع پر کل نئی دہلی کے وگیان بھون کےسیمینار ہال میں عمر رسیدہ شہریوں کے اعزاز میں وایو نمن پروگرام کا اہتمام کرے گی۔ وزارت ہر سال یکم اکتوبر کو عمر رسیدہ افراد کے لیے بین الاقوامی دن مناتی ہے۔
نائب صدر جمہوریہ ہند ایم وینکیا نائیڈو اس پروگرام کے مہمان خصوصی ہوں گے اور وایوشریشٹھ سمان ایوارڈ سے نوازیں گے۔ نائب صدر جمہوریہ اس موقع پرعمر رسیدہ شہریوں کی مدد کے لیے خصوصی ہیلپ لائن 14567 بھی قوم کے نام وقف کریں گے نیز اہل عمر رسیدہ شہریوں کے لیے سینئر ایبل سٹیزنس ری ایمپلائمنٹ اِن ڈگنیٹی  اور سینئر کیئر ایجنگ گروتھ انجن  پورٹل کا بھی آغاز کریں گے۔
مرکزی وزیر برائے سماجی انصاف و تفویض اختیارات ڈاکٹر ویریندر کمار ، وزیر مملکت برائے سماجی انصاف و تفویض اختیارات محترمہ پرتیما بھومک ، جناب رام داس اٹھاولے ، جناب اے نارائن سوامی اور سماجی انصاف و تفویض اختیارات سکریٹری جناب آر سبرامنیم بھی پروگرام میں موجود رہیں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9697
(Visitor Counter : 125
سٹرک ٹرانسپورٹ اور شاہراہوں کی وزارت
سڑک کی تعمیر میں تیزی نوکری اور معیشت میں پائیدار اضافہ مہیا کرے گی
نئی دہلی،25مارچ 2021/ سڑک ٹرانسپورٹ اور شاہراہوں نیز انتہائی چھوٹی، چھوٹی اور درمیانہ درجے کے صنعتوں کے وزیر جناب نتن گڈکری نے آج یقین ظاہر کیا کہ حکومت کے ذریعہ سڑک تعمیر پر زور دینے کی وجہ سے مانگ میں بھاری اضافہ ہوگا۔ انہوں نے مزید کہا کہ یہ پائیدار اور مربوط ترقی کو مضبوط بنیاد فراہم کرے گا اور ملک کے لاکھوں لوگوں کے لئے روزگار کے مواقع پیدا ہوں گے۔
جناب نتن گڈکری نے آج ’سڑک بنیادی ڈھانچہ- مانگ تعمیر :ترغیب دینے والا اضافہ‘موضوع پر منعقدہ سی آئی آئیز نیشنل کانفرنس  کے قومی کانفرنس کو خطاب کیا۔ انہوں نے اپنے خطاب میں کہا کہ سڑک بنیادی ڈھانچہ میں ملک کی معاشی ترقی میں اہم رول ادا کیا ہے۔ انہوں نےمزیدکہا کہ تقریباً 64.5 فی صد مال اور تقریباً 90 فی صد مسافر نقل و حمل کے لئے سڑک نیٹ ورک کا استعمال کرتےہیں۔ وزیر موصوف نے کہاکہ ملک کی پائیدار ترقی اور مجموعی فروغ پر سڑک بنیادی ڈھانچہ کا راست اور بالواسطہ اثر ہے۔
ملک بھر میں عالمی پیمانے کا بنیادی ڈھانچہ مہیا کرانے کے اپنی طرح کی پہلی پہل-قومی بنیادی ڈھانچہ پائپ لائن کا ذکر کرتے ہوئے جناب گڈکری نے کہا کہ سال 2025 تک 111 لاکھ کروڑ روپے کے ترمیم شدہ سرمایہ کے ساتھ 7300 سے زیادہ پروجیکٹس کا احاطہ کرنے کے لئے اس کی توسیع کی گئی ہے۔ انہوں نے مزید بتایاکہ 44 لاکھ کروڑ روپے کے پروجیکٹ نفاذ کے عمل میں ہیں، جو کہ 40 فی صدی ہیں۔ وہیں34 لاکھ کروڑ روپے کے پروجیکٹ زیر غور ہیں جو کہ 30 فی صدی ہیں۔ ان کے علاوہ 22 لاکھ کروڑ روپے کے پروجیکٹ زیر تعمیر ہیں جو کہ 20 فی صدی ہیں۔
وزیر موصوف نے لوگوں کو یہ بھی بتایا کہ اس سرکار نے سال در سال بنیادی ڈھانچہ سرمایہ خرچ کو 34 فی صد بڑھاکر 5.54 لاکھ کروڑ روپے کیا ہے۔
سڑک نقل و حمل اور شاہراہوں کی وزارت کے کاروبار-کاروبار کے مطابق پہلوں کے بارے میں جناب گڈکری نے کہا کہ شاہراہ تعمیر میں زیادہ سے زیادہ صنعت کا حصہ لے سکیں، اس کے علاوہ نئے پروجیکٹ کی بولی لگانے کے لئے ای ایم ڈی  کی ضرورت کو ہٹا دیا گیا ہے۔وہیں سرکارکی ایک اور اہم پہل کا ذکر کرتے ہوئے وزیر موصوف نے کہا کہ وزارت ، این ایچ اے آئی کے ذریعہ آئندہ پانچ برسوں میں ٹول آپریٹر ٹرانسپورٹ موڈ کے تحت شاہراہوں کے مونیٹائزیشن کے ذریعہ ایک لاکھ کروڑ روپے کا بندوبست کرنے کی اسکیم پر کام کررہا ہے۔
جناب گڈکری نے کہاکہ 25-2024 تک پانچ ٹریلین امریکی ڈالر کی جی ڈی پی حاصل کرنے کے لئے ہندستان کو تقریباً 1.4 ٹرین ڈالر خارچ کرنے کی ضرورت ہے ۔ وہیں جناب گڈکر نے بجلی پر مبنی سرکاری ٹرانسپورٹ کی جانب بڑھنے پر زوردیا اور صنعت کو اس سمت میں آنے کےلئے ترغیب دی۔
جناب نتن گڈکری نے ملک کے مینوفیکچرنگ شعبے سے ملک کی جی ڈی پی میں اپنی حصے داری کو موجودہ 24-2022 سے بڑھاکر 40-35 فی صد تک کرنے کی اپیل کی۔
ش ح۔ ش ت۔ج
Uno-3058
(Visitor Counter : 76
وزارت اطلاعات ونشریات
ایم آئی ایف ایف 2022 میں مشہور غیر فیچر فلم سازوں کو خراج عقیدت پیش کی جائے گی
ممبئی ، 29 مئی 2022 ممبئی بین الاقوامی فلم فیسٹیول 2022  کا 17 واں ایڈیشن روایت کو برقرار رکھتے ہوئے ان مشہور فلمسازوں کو خراج عقیدت پیش کرے گا ،جنہوں نے غیر فیچر فلموں کے ارتقاء میں بہت اہم رول ادا کیا ہے۔ اس حصے میں ، آئندہ کے 17 ویں ایڈیشن میں ان کی فلموں اور ان پر بننے والی فلموں کی بھی نمائش کی جائے گی۔
اس فلمی میلے میں مشہور بین الاقوامی فلم سازسسیلیا منگینی  ، جیکس ڈروئن  اور توشیو ماتسوموتو  کی فلموں کا جشن منایا جائے گا۔ اس میلے میں ہندوستان کے تجربہ کار فلم سازوں یش پال چودھری، مکیش چندر ، پال ایس کولی ، راجاآر سوامی ، نندکمار بی سادامتے ، این اسٹینلی، بھکتی جگدیش پولیکر ، ایروم مائیپا ، چیدانند داس گپتا ، بدھ دیب داس گپتا ، گوتم بنیگل ، سمترا بھاوے ، راحت یوسفی اور اجیت ہری کی فلموں کی بھی نمائش کی جائیں گی۔
اسکریننگ کی فہرست
سسیلیا منگینی  کے سابقہ کارناموں کو خراج تحسین - 2 فلمیں ، 2 گھنٹے 12 منٹ
ایروم مائپک  کے سابقہ کارناموں کو خراج تحسین - 3 فلم۔
سمترا بھاوے  کے سابقہ کارناموں کو خراج تحسین - 3 فلمیں ، 1 گھنٹہ 48 منٹ
یش پال چودھری کے سابقہ کارناموں کو خراج تحسین - 3 فلمیں ، 1 گھنٹہ 6 منٹ
صد سالہ یادگاری ا سکریننگ
چیدانند داس گپتا کی صد سالہ تقریب
انیمیشن فلموں کے ماہروں کے سابقہ کارناموں کو خراج تحسین
ایم آئی ایف ایف 2022 خراج تحسین سیکشن کے تحت انیمیشن کےآنجہانی ماہروں کو ان کے سابقہ کارناموں کی نمائش کی اسکریننگ کر کے خراج تحسین پیش کرے گا ۔
گوتم بنیگل  - 4 فلمیں ، 2 گھنٹے
جیکس ڈروئن  - 2 فلمیں ، 47 منٹ
توشیو ماتسو موتو  - 4 فلمیں ، 55 منٹ
ایم آئی ایف ایف2022 کے لیےhttps://miff.in/delegate2022/?cat=ZGVsZWdhdGU= پر آن لائن رجسٹر کریں
طلباء https://miff.in/delegate2022/?cat=c3R1ZGVudF9kZWxlZ2F0ZQ== پرمفت رجسٹر یشن کر سکتے ہیں
میڈیا رجسٹریشن کے لیے https://miff.in/delegate2022/?cat=bWVkaWE= پر جائیںپی آئی بی ایم آئی ایف ایف ٹیم / ایس ایس پی /اے اے / ڈی آر / ایم آئی ایف ایف – 12
|
|
ہمارا ماننا ہے کہ آپ جیسے فلموں کے پرستار کے اچھے الفاظ سے اچھی فلموں کو فروغ حاصل ہوتا ہے ۔ ہیش ٹیگ
/#AnythingForFilms #AnythingForFilms / #FilmsKeLiyeKuchBhi کا استعمال کر تے ہوئے سوشل میڈیا پر فلموں کے لیے اپنی محبت کا اشتراک کریں ۔ ہاں ، آئیے فلموں کے لیے اپنی محبت عام کریں!
کون سی #MIFF2022 فلموں نے آپ کے دل کی دھڑکن کو کم یا زیادہ کر دیا ؟ ہیش ٹیگ #MyMIFFLove کا استعمال کرتے ہوئے دنیا کو اپنی پسندیدہ ایم آئی ایف ایف فلموں کے بارے میں بتائیں۔
اگر آپ کہانی سے متاثر ہیں تو رابطہ کریں! کیا آپ فلم یا فلم ساز کے بارے میں مزید معلومات حاصل کرنا پسند کریں گے؟ خاص طور پر ، کیا آپ ایک صحافی یا بلاگر ہیں جو فلم سے وابستہ افراد سے بات کرنا چاہتے ہیں؟ پی آئی بی ان سے رابطہ قائم کرنے میں آپ کی مدد کر سکتا ہے ، ہمارے افسر مہیش چوپڑے سے +91-9953630802 پر رابطہ کریں۔ آپ ہمیں miff.pib[at]gmail[dot]com پر بھی لکھ سکتے ہیں۔
وبا کے بعد اس فلم فیسٹیول کے پہلے ایڈیشن کے لیے ، فلم شائقین اس فیسٹیول میں آن لائن بھی حصہ لے سکتے ہیں۔ https://miff.in/delegate2022/hybrid.php?cat=aHlicmlk پر آن لائن مندوبین  کے طور پر مفت رجسٹریشن کریں۔ مقابلےمیں حصہ لینے والی فلمیں ، جب بھی یہاں دستیاب ہوں گی ، دیکھی جا سکتی ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5871
(Visitor Counter : 135
پیٹرولیم اور قدرتی گیس کی وزارت
بائیوگیس کی پیداوار
نئی دہلی،15جولائی :پیٹرولیم اور قدرتی گیس کے مرکزی وزیر جناب دھرمیندرپردھان نے آج لوک سبھا میں ایک سوال کے تحریری جواب میں بتایا کہ دھان کے پیال ، زرعی کوڑا اوربھوسا، مویشیوں کا گوبر ، گنے کی پیرائی کے بعد کے کوڑاکرکٹ ڈسلٹری کی صفائی سے پیداہونے والے مادے ، ٹھوس میونسپل فضلہ ، سیویج ٹریٹمنٹ پلانٹ وغیرہ کے کوڑے کچرے میں بڑے پیمانے پر بائیوگیس کی پیداوار کی زبردست اہلیت موجود ہے ۔
اس سلسلے میں سرکارکمپریسزڈ بائیوگیس  کو بائیوماس ، اورنامیاتی کوڑے کچرے سے موثر انتظام اورانصرام کے لئے ٹرانسپورٹ کے موثر اورغیرمضرت رساں متبادل کے طورپر فروغ دے رہی ہے ۔ پبلک سیکٹرکے تیل کارخانوں نے یکم اکتوبر ، 2018کو‘‘ سسٹین ایبل ، آلٹرنیٹو ٹوورڈس افارڈیبل ٹرانسپورٹیشن ’’ کا آغا ز کیاتھا ۔ ایس اے ٹی اے ٹی میں کوڑے کرکٹ کی بدبو کے نتیجے میں صحت عامہ کے لئے پیداہونے مضرت رساں اثرات اورخطرات کے تدارک کے وسیع ترامکانات موجود ہوسکتے ہیں ۔ ایس اے ٹی اے ٹی کے نتیجے میں کوڑے کرکٹ وغیرہ کوجلائے جانے اورتیل /گیس کی درآمدات کی انحصار میں کمی یقینی ہوگی ۔ جون 2019تک تیل فروش کمپنیوں اورگیس فروش کمپنیوں نے سی وی جی کی پیداوارکی خاطر 344پلانٹوں کے تعمیر کے لئے منظوری نامے جاری کردیئے ہیں ۔
وزیراعظم کا دفتر
وزیر اعظم نے اداکار وکرم گوکھلے کے انتقال پر تعزیت کا اظہار کیا
وزیر اعظم جناب نریندر مودی نے اداکار وکرم گوکھلے کے انتقال پر گہرے رنج و غم کا اظہار کیا ہے۔
جناب مودی نے ٹویٹ کیا:
وکرم گوکھلے جی ایک تخلیقی اور ہمہ جہت اداکار تھے۔ انہیں اپنے طویل اداکاری کیرئیر میں کئی دلچسپ کرداروں کے لیے یاد رکھا جائے گا۔ ان کے انتقال پر غمزدہ ہوں۔ ان کے اہل خانہ، دوستوں اور مداحوں سے اظہارتعزیت کرتا ہوں ۔ اوم شانتی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12998
(
ارضیاتی سائنس کی وزارت
آسام ، میگھالیہ میں بھاری سے بہت بھاری بارش اور کہیں کہیں انتہائی شدید بارش کا امکان ہے۔ بہار ، ہمالیہ کی ترائی والے مغربی بنگال ، اور اروناچل پردیش میں آج بھاری اور بھاری بارش ہونے کا امکان ہے
نئی دلّی ، 29 جون / بھارتی محکمہ موسمیات  کے موسم کی پیش گوئی کے قومی مرکز کے مطابق :
29 جون ، 2021 ء بروز منگل ، اجراء کا وقت 1315 آئی ایس ٹی
- 29 جون  : آسام اور میگھالیہ میں کہیں کہیں بھاری اور بہت بھاری بارش ہو سکتی ہے ، جب کہ کہیں کہیں انتہائی شدید بارش کا امکان ہے ۔ بہار ، ہمالیہ کی ترائی والے مغربی بنگال ، سکم اور اروناچل پردیش میں کہیں کہیں بھاری سے بہت بھاری بارش ہو سکتی ہے ، جبکہ گنگا کی ترائی والے مغربی بنگال ، ناگا لینڈ ، منی پور ، میزورم اور تری پورہ میں بھاری بارش کا امکان ہے ۔
- مشرقی راجستھان ، مدھیہ پردیش ، ودربھ ، چھتیس گڑھ ، بہار ، جھار کھنڈ ، مغربی بنگال اور سکم ، انڈومان نکوبار جزائر ، اروناچل پردیش ، آسام اور میگھالیہ ، ناگا لینڈ ، منی پور ، میزورم اور تری پورہ ، مدھیہ مہاراشٹر ، مراٹھ واڑا ، تمل ناڈو اور پڈو چیری میں میں گرج چمک کے ساتھ بارش ہونے کا امکان ہے ۔
- جنوب مغرب اور مغربی وسط بحیرۂ عرب میں تیز ہوائیں  کا امکان ہے ۔ ماہی گیروں کو مشورہ دیا جاتا ہے کہ وہ ان علاقوں میں نہ جائیں ۔
- 30 جون  : ہمالیہ کی ترائی والے مغربی بنگال ، سکم اور آسام ، میگھالیہ میں بہت بھاری بارش اور انتہائی شدید بارش کا امکان ہے ، جب کہ بہار ، اروناچل پردیش اور ناگا لینڈ ، منی پور ، میزورم ، تری پورہ میں کہیں کہیں بھاری سے بہت بھاری بارش ہو سکتی ہے ، جبکہ گنگا کی ترائی والے مغربی بنگال اور تلنگانہ میں کہیں کہیں بھاری بارش کا امکان ہے ۔ مدھیہ پردیش ، ودربھ ، چھتیس گڑھ ، بہار ، جھار کھنڈ ، گنگا کی ترائی والا مغربی بنگال ، انڈومان و نکو بار جزائر ، اروناچل پردیش ، آسام ، میگھالیہ ، ناگا لینڈ ، منی پور ، میزورم ، تری پورہ ، ساحلی آندھرا پردیش اور ینم ، تلنگانہ اور تمل ناڈو اور پڈو چیری میں کہیں کہیں گرج چمک کے ساتھ بارش کا امکان ہے ۔
- جنوب مغرب اور مغربی وسطی بحیرۂ عرب ، شمالی بحیرۂ عرب اور گجرات ساحل کے قریب سمندر میں تیز ہواؤں  کے چلنے کا امکان ہے ۔ ماہی گیروں کو مشورہ دیا جاتا ہے کہ وہ ان علاقوں میں نہ جائیں ۔
1

Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6006
(Visitor Counter : 103
بھارتی چناؤ کمیشن
انتخابی حلقہ بندی سے متعلق کمیشن نے مرکز کے زیر انتظام علاقے جموں و کشمیر کے انتخابی حلقہ بندی کے عمل پر نظریات معلوم کرنے کے لیے میٹنگ کی
نئی دہلی،18 فروری ، 2021 /چیئر پرسن ریٹائرڈ جسٹس رنجن پرکاش دیسائی ، بحیثیت عہدہ رکن جناب سشیل چندر  اور بحیثیت عہدہ رکن جناب کے کے شرما  پر مشتمل انتخابی حلقہ بندی کمیشن نے نئی دلی میں ، مرکز کے زیر انتظام علاقے جموں و کشمیر کے ایسوسی ایٹ ارکان کے ساتھ میٹنگ منعقد کی جس کا مقصد مرکز کے زیر انتظام علاقے جموں و کشمیر کے سلسلے میں انتخابی حلقہ بندی پر تجاویز اور نظریات حاصل کرنا تھے۔
چیئر پرسن جسٹس دیسائی نے ایسوسی ایٹ ارکان ڈاکٹر جتیندر سنگھ ایم او ایس اور ایم پی ، اور جناب جُگل کشور شرما ایم پی کا میٹنگ میں خیرمقدم کیا۔ جبکہ انتخابی حلقہ بندی کمیشن نے سبھی پانچ ایسوسی ایٹ ارکان ڈاکٹر فاروق عبداللہ ، جناب محمد اکبر لون، جناب حسنین مسعودی، جناب جگل کشور شرما اور ڈاکٹر جتیندر سنگھ کو اس سلسلے میں تحریری طور پر پانچ فروری 2021 کو بذات خود معلومات دی تھی۔ جبکہ محض دو ارکان نے آج کی اس میٹنگ میں شرکت کی۔
جموں و کشمیر کی تنظیم نو کے قانون 2019 اور حلقہ بندی کے قانون 2002 پر مبنی کے عمل پر جائزہ ، ارکان کو پیش کیا گیا جس میں مرکز کے زیر انتظام علاقے جموں و کشمیر کی حلقہ بندی کے طریقے سے متعلق ان قوانین کی شقوں کی تفصیلات پیش کی گئیں۔
دو ایسو سی ایٹ ارکان نے کمیشن کی کوششوں کو سراہا اور تجویز رکھی کہ حلقوں کی نئے سرے سے حلقہ بندی زیادہ سے زیادہ قابل عمل طور پر کی جائے۔ چاہے وہ جغرافیائی اعتبار سے ہو اور ان علاقوں کی حلقہ بندی کرنے کے دوران جغرافیائی صورتحال کو نظر میں رکھا جائے جن میں یہ باتیں شامل ہیں، ایڈمنسٹریٹیو یونٹوں کی موجودہ حد بندیاں ، مواصلات اور عوامی سہولیات ۔ انہوں نے مرکز کے زیر انتظام علاقے جموں و کشمیر میں نئے سرے سے حلقہ بندی کرتے ہوئے مشکل گزار علاقوں پر بھی خصوصی توجہ دینے کی تجویز پیش کی۔
انتخابی کمشنر، جناب سشیل چندر نے ان کی قابل قدر رائے کا خیر مقدم کیا اور ایسو سی ایٹ ارکان کی تجاویز اور نظریات کے بارے میں حلقہ بندی کمیشن کے اطمینان کا اظہار کیا۔ ارکان نے آئندہ دنوں میں مزید تجاویز پیش کرنے کی خواہش کا اظہار کیا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –1780
(Visitor Counter : 151